
ROMÂNIA

JUDEŢUL TIMIŞ
MUNICIPIUL TIMIŞOARA

ADMINISTRATOR PUBLIC
BIROUL SALUBRIZARE

         SC2019__________________________



SE APROBĂ, 











PRIMAR, 












NICOLAE ROBU

Anexa nr. 1 la H.C.L.M.T. nr. ___________
                             CAIET DE SARCINI

                                  pentru delegarea gestiunii serviciului public de 

                                    salubrizare stradală în Municipiul Timișoara

CAPITOLUL 1

Dispoziții generale 

(1) Prezentul caiet de sarcini a fost elaborat spre a servi drept documentație tehnică și de referință în vederea stabilirii condițiilor specifice de desfășurare a serviciului de salubrizare stradală având la bază următoarele acte normative:

· Ordinul nr. 111/09.07.2007 privind aprobarea Caietului de sarcini – cadru al serviciului de salubrizare a localităților; Regulamentul Serviciului de Salubrizare al Municipiului Timișoara aprobat prin Hotărâre a Consiliului Local al Municipiului Timișoara nr. 454/2017; Legea nr. 51/2006 privind Serviciile comunitare de utilități publice, republicată; Legea nr. 101/2006 privind Serviciul de salubrizare a localităților, republicată și actualizată; Legea nr. 99/2014 pentru modificarea și completarea Legii serviciului de salubrizare a localităților nr. 101/2006; Ordinul Președintelui A.N.R.S.C nr. 112/2007 privind aprobarea Contractului - cadru de prestare a serviciului de salubrizare a localităților; Ordinul Președintelui A.N.R.S.C nr. 82/2015 privind aprobarea Regulamentului - cadru al serviciului de salubrizare a localităților; Hotărârea nr. 745/2007 pentru aprobarea Regulamentului privind acordarea licențelor în domeniul serviciilor comunitare de utilități publice; Legea nr. 98/2016 privind achizițiile publice; Hotararea de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016    98 10 201   0 17>Legea nr. 98/2016 privind achiziţiile publice, Ordonanța de Urgență nr. 195/2005 privind protecția mediului actualizată, aprobată prin Legea nr. 265/2006 modificată și completată cu Ordonanta de Urgență nr. 114/2007 și OUG nr. 164/2008; Ordinul nr. 109 /2007 al Autorității Naționale de Reglementare pentru Serviciile Comunitare de Utilități Publice privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților; Ordonanța de Urgență nr. 196/2005 privind Fondul pentru mediu; Legea nr. 105/2006 pentru aprobarea OUG nr. 196/2005 privind Fondul pentru mediu; Ordonanța nr. 31/2013 pentru modificarea și completarea OUG nr. 196/2005 privind Fondul pentru mediu; Legea nr. 384/2013 privind aprobarea OG nr. 31/2013 pentru modificarea și completarea OUG nr. 196/2005 privind Fondul pentru mediu; Ordonanța de Urgență nr. 48/2017 pentru modificarea și completarea OUG 196/2005 privind Fondul pentru mediu;  Hotărârea de Guvern nr. 1470/09.09.2004 privind aprobarea Strategiei Naționale de gestionare a deșeurilor și a Planului Național de Gestionare a Deșeurilor, actualizată; Legea nr. 211/2011 privind regimul deșeurilor republicată; OUG nr. 68/2016 pentru modificarea și completarea Legii nr. 211/2011 privind regimul deșeurilor; Hotărârea nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, actualizată; Ordin nr. 1281/2005/1121/2006 privind stabilirea modalităților de identificare a containerelor pentru diferite tipuri de materiale în scopul aplicării colectării selective; Hotărârea nr. 1061/2008 privind transportul deșeurilor periculoase și nepericuloase pe teritoriul României; Ordin nr. 119/2014 pentru aprobarea Normelor de igienă și sănătate publică privind mediul de viață al populației; Normativ unic republican pentru activitatea de salubrizare a localităților (1973).

(2) Caietul de sarcini și anexele la acesta se aprobă prin hotărâre a Consiliului Local al Municipiului Timișoara. 

(3) Caietul de sarcini este anexă la Contractul de delegare a gestiunii serviciului public de salubrizare stradală în Municipiul Timișoara.

CAPITOLUL 2   

OBIECTUL CAIETULUI DE SARCINI

Art. 1. Prezentul Caiet de sarcini stabilește condițiile de desfășurare a activităților specifice serviciului de salubrizare stradală în Municipiul Timișoara, stabilind nivelurile de calitate, indicatorii de performanță, cerințele tehnice și organizatorice minimale necesare funcționării acestui serviciu în condiții de eficiență și siguranță.

Art. 2. Caietul de sarcini  face parte integrantă din documentația necesară desfășurării activității de măturat, spălat, stropit și întreținere căi publice și constituie ansamblul cerințelor tehnice de bază. 

Art. 3. Aceasta activitate presupune urmatorul ciclu de operatii:

3.1.
Măturatul manual al străzilor, trotuarelor, aleilor, parcărilor publice, stațiile mijloacelor de transport în comun, pasaje, subpasaje, poduri, pasarele, zone pietonale;
3.2. 
Măturatul mecanizat al carosabilului și trotuarelor;

3.3.
Întreținerea curățeniei străzilor și trotuarelor; străzi asfaltate și balastate, parcări publice asfaltate și pavate,  stațiile mijloacelor de transport în comun, zone pietonale, mal canal Bega, piste de biciclete, piețe volante, poduri și pasarele;

3.4. 
Spălatul manual al carosabilului și trotuarelor;

3.5. 
Spălatul mecanizat al carosabilului și trotuarelor;

3.6.
Stropitul carosabilului;

3.7.
Curățatul rigolelor.

Art. 4. 

(1) Specificațiile tehnice se referă la algoritmul executării activităților, la verificarea, inspecția și condițiile de recepție a serviciilor, precum și la alte condiții ce derivă din actele normative și reglementările în legătură cu desfășurarea serviciului public de salubrizare stradală.

(2) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul prestării activității de măturat, spălat, stropit și întreținere a căilor publice și care sunt în vigoare. 

Art. 5.
Termenii, expresiile și abrevierile utilizate sunt prevăzute în Regulamentul Serviciului de Salubrizare al Municipiului Timișoara, aprobat prin Hotărârea Consiliului Local al Municipiului Timișoara nr. 454/21.11.2017 și prezentat în anexa nr. 4 la caietul de sarcini.

CAPITOLUL 3   

CERINȚE ORGANIZATORICE MINIMALE

Art. 6.


Operatorul serviciului public de salubrizare stradală va asigura:

a) respectarea legislaţiei, normelor, prescripţiilor şi regulamentelor privind protecția sănătății publice, protecţia muncii, gospodărirea apelor, protecţia mediului, prevenirea şi combaterea incendiilor în domeniul salubrizării stradale;

b) exploatarea, întreţinerea şi reparaţia instalaţiilor şi utilajelor cu personal autorizat, în funcţie de complexitatea instalaţiei şi specificul locului de muncă;

c) respectarea indicatorilor de performanţă precizați în prezentul Caiet de sarcini și îmbunătățirea în mod continuu a calității serviciilor prestate;

d) furnizarea, în termenul solicitat, autorității administraţiei publice locale, respectiv A.N.R.S.C., a informaţiilor solicitate, accesul la documentele/documentaţiile şi la actele individuale pe baza cărora prestează serviciul public de salubrizare stradală, în condiţiile legii;

e) respectarea tuturor angajamentelor luate prin contractele de prestare a serviciului public de salubrizare stradală;

f) aplicarea de metode performante de management care să conducă la reducerea costurilor de operare;

g) elaborarea planurilor anuale de revizii şi reparaţii executate cu forţe proprii şi cu terţi;

h) realizarea unui sistem de evidenţă a sesizărilor şi reclamaţiilor şi de rezolvare operativă a acestora;

i) evidenţa orelor de funcţionare a utilajelor;

j) ţinerea unei evidenţe a gestiunii deşeurilor şi raportarea situaţiei lunar și de fiecare dată când se solicită de către autoritatea contractantă;  

k) personalul  necesar pentru prestarea activităților asumate prin contract; 

l) conducerea operativă a activității prin dispecerat şi asigurarea mijloacelor tehnice şi a personalului de intervenţie;

m) o dotare proprie cu instalaţii şi echipamente specifice necesare pentru prestarea activităţilor în condiţiile stabilite prin contract;

n) deține capacitatea tehnică minimă necesară în vederea obținerii licenței conform Hotărârii nr. 745/2007 pentru aprobarea Regulamentului privind acordarea licențelor în acordarea licențelor în domeniul serviciilor comunitare de utilități publice.

o) dotarea cu coșuri stradale noi pentru realizarea precolectării deșeurilor stradale în toate locațiile unde se impune amplasarea acestora și suplimentarea numărului coșurilor stradale în funcție de necesități;

p)  alte cerinţe specifice stabilite de către autoritatea contractantă.

CAPITOLUL 4

AUTORIZAȚII ȘI LICENȚE   

Art. 7. Operatorul va obține și va menține valabile pe toată perioada prestării activității:

· licenţele necesare pentru prestarea activităților de salubrizare eliberate de Autoritatea Naţională de Reglementare pentru Serviciile Comunitare de Utilităţi Publice (denumită A.N.R.S.C), în conformitate cu prevederile legale în vigoare;

· orice alte permise, avize, aprobări sau autorizaţii, inclusiv autorizaţia de mediu și/sau autorizația de gospodărire a apelor. 

Art. 8. Obligațiile și răspunderile personalului operativ al operatorului sunt cuprinse în Regulamentul Serviciului de Salubrizare al Municipiului Timișoara, anexa nr. 4. la prezentul Caiet de sarcini.

CAPITOLUL 5   

MĂTURATUL, SPĂLATUL, STROPITUL ȘI ÎNTREȚINEREA CĂILOR PUBLICE

Art. 9. Operatorul are permisiunea de a desfăşura activităţile de măturat, spălat, stropit și întreţinere a căilor publice, în condiţiile legii, în aria administrativ teritorială a Municipiului Timișoara. 

Art. 10. Numărul străzilor din municipiul Timișoara pe care urmează să se presteze serviciul de salubrizare stradală este de 1227 străzi, conform nomenclatorului stradal.

Art. 11. Activitățile de măturat manual și mecanizat, curățare și răzuire a rigolelor, spălare, stropire și întreținere a căilor publice se realizează în scopul păstrării unui aspect salubru al domeniului public.

Măturatul manual al străzilor, trotuarelor, aleilor, parcărilor publice, stațiile mijloacelor de transport în comun, pasaje, subpasaje, poduri, pasarele, zone pietonale, piste de biciclete.

Art. 12. 

(1) Măturatul manual este activitatea de salubrizare a domeniului public, care prin aplicarea unor procedee manuale, realizează în stare uscată un grad bine determinat de curățire a căilor de circulație. Unitatea de măsură este U.M.=1000 mp.
(2) Căile de circulaţie pe care se prestează activitatea de măturat manual sunt cuprinse în Anexa nr. 1 la prezentul Caiet de sarcini iar Anexa nr. 1b cuprinde lista podurilor și pasarelelor din Municipiul Timișoara. Anexele nr. 1 și 1b stau la baza întocmirii graficelor efective de lucru privind activitatea de măturat manual cu precizarea că operațiile efectuate, frecvența de realizare a acestora precum și zilele efective de operare din săptămână se pot modifica, în scopul eficientizării și îmbunătățirii serviciului prestat.

(3) Activitatea se desfășoară în perioada de la 1 martie la 15 noiembrie, perioadă care se poate modifica în funcție de condițiile meteorologice. 

(4) Măturatul manual se efectuează ziua, într-un singur schimb, dar nu atunci când plouă abundent. Pe timp de ploaie se vor efectua lucrările prevăzute la art. 17;  

(5) Prestația constă în efectuarea următoarelor operațiuni:

· măturatul propriu-zis al străzilor, trotuarelor, aleilor, parcărilor publice, stațiile mijloacelor de transport în comun, pasaje, subpasaje, poduri, pasarele, zone pietonale, piste de biciclete de către personalul angajat al operatorului prin folosirea de mături de nuiele sau de plastic, perii, aspiratoare stradale purtate etc. În urma acestor activități carosabilul, rigola carosabilului și suprafața trotuarelor trebuie să rămână curate, fără praf, nisip sau alte deșeuri;

· precolectarea deșeurilor stradale: hârtii, pungi, cutii, sticle din plastic, obiecte de dimensiuni mici și medii aruncate/abandonate pe stradă/trotuar, resturi vegetale, deseurile rezultate din maturatul propriu-zis, în saci de plastic sau în europubele, eurocontainere;

· golirea coșurilor stradale în saci de plastic sau europubele;

· spălarea, igienizarea coșurilor - recipienților stradali și a eurocontainerelor atunci când este necesar, dar cel puțin o dată pe lună;

· încărcarea deșeurilor stradale în mijloacele de transport adecvate eurocontainere și colectarea sacilor în autogunoiere și autocamionete și transportul acestora la Stația de sortare deșeuri din Timișoara ( tarif = 131,00 lei/tonă + TVA) sau după caz la depozitul de la Ghizela (tarif = 56,00 lei/tonă+TVA). Tarifele enumerate sunt stabilite în cadrul ADID Timiș - Sistemul Integrat de Management al Deșeurilor Timiș.

(6) Operațiunea se execută pe o lățime a străzii de minim 2 m de la rigola și pe mijlocul străzii unde este cazul, pe toată lățimea trotuarului, luându-se măsuri pentru ca gunoiul provenit de la măturat să nu fie introdus în rețeaua de canalizare, deoarece se produce înfundarea acesteia.

  (7)  Determinarea suprafeței de măturat se realizează astfel:

Suprafață carosabil = 2 m x lungime tronson x 2 treceri (stânga, dreapta)/schimb;

Suprafață trotuare = suprafața trotuar stânga + suprafața trotuar dreapta;

Suprafața totală = suprafața carosabil + suprafața trotuar.
(8)  Np  (norma de producție)  este aproximativ 7000 mp / 8 ore / 1 lucrător

  (9) Deșeurile rezultate din operația de măturat manual colectate, în saci, se strâng la marginea trotuarului sau carosabilului pentru a fi ridicați de utilaje în aceeași zi.  

 (10) Primele criterii după care va fi apreciată prestația, sunt:

· lipsa de deșeuri pe carosabilul sau trotuarul salubrizat;

· golirea coșurilor stradale;

· curățenia rigolei;

(11) Recepția serviciilor de la activitatea de măturat manual se stabilește de comun acord între autoritatea contractantă și operator.

 (12)  Dacă la efectuarea recepției se constată existența întâmplătoare a unor hârtii, frunze, etc, dar dacă se vede în mod clar că suprafața în cauză a fost măturată, aceasta nu se refuză la recepție, urmând a se rectifica zona respectivă.

(13)  În cazul unor prestări incomplete a operațiunilor sau o prestare necorespunzatoare, operațiunea nu se admite la plată, prin neconfirmarea suprafețelor în Procesul-verbal de recepție zilnică, conform anexei nr. 5. 

(14) Confirmarea prestației se va realiza de către consilierii din cadrul autorității contractante, prin semnarea Procesului - verbal de recepție zilnică.

(15) Operatorul va desemna persoana/persoanele precum și înlocuitorii acestuia/acestora care va/vor avea responsabilitatea de a semna recepțiile zilnice.

(16) Pe baza proceselor –verbale zilnice, operatorul va întocmi decadal o situaţie de lucrări (centralizatorul lucrărilor) şi o va prezenta autorității contractante, în vederea confirmării.

(17) Operatorul are obligația de a pune la dispoziție a unui număr de minim două autoturisme de control în vederea efectuării recepțiilor zilnice, deplasărilor în interes de servici. Toate cheltuielile legate de întreținere, reparații, asigurare autoturism, parcare și asigurare combustibil, vor fi suportate de către operator. 

 (18) Tariful pentru activitatea de măturat manual se stabilește în lei/1000mp. 

 (19) Orice modificare a frecvențelor sau a suprafețelor de lucru (străzi noi introduse în program sau actualizări de suprafețe, etc.) la solicitarea justificată a operatorului sau la propunerea autorității contractante, se va face cu aprobarea autorității contractante în funcție de necesitățile constatate în teren pentru asigurarea unui grad de curățenie corespunzător.

(20) Ofertantul va face dovada deținerii (în proprietate, închiriere) pe întreaga perioadă de desfășurare a contractului, a unui număr minim de 4 (patru) bucăți aspiratoare urbane autopropulsate cu containere standard și transmisie electrică. 

Măturatul mecanizat al carosabilului și trotuarelor

Art. 13. 

(1) Operațiunea de măturat mecanizat este activitatea de salubrizare a localităților prin procedee mecanice, realizată pe căile publice cuprinse în Anexa nr. 1a la prezentul Caiet de sarcini. Anexa nr. 1a stă la baza întocmirii graficelor efective de lucru privind activitatea de măturat mecanic cu precizarea că operațiile efectuate, frecvența de realizare a acestora precum și zilele efective de operare din săptămână se pot modifica, în scopul eficientizării și îmbunătățirii serviciului prestat.
Unitatea de măsură este U.M.=1000 mp.

(2) Activitatea se realizează cu ajutorul unor utilaje specializate pentru măturat carosabil respectiv măturat trotuare, prevăzute cu dispozitive adaptate pe autovehicule - autoperii colectoare echipate cu perii cilindrice și circulare, sistem de umectare și aspirare.

(3) Măturatul mecanizat se desfășoară noaptea. Durata sezonului de lucru este de la topirea zăpezii și până la căderea primei ninsori, indiferent de temperatura atmosferică. În cazuri excepționale și la solicitarea scrisă a autorității contractante se va pune la dispoziție un utilaj pentru efectuarea lucrărilor de măturat mecanizat pe timp de zi.

(4) Operațiunea constă în executarea măturării carosabilului pe o lățime de minim 2 m de la rigolă și a trotuarului în totalitate. Lățimea de lucru pentru o automăturătoare este de 2 m.
(5) Viteza de lucru optimă de deplasare a autovehiculelor în timpul activității este de maxim 15 km/h, pe străzile asfaltate, în funcție de trafic și maxim 7 km/oră pe trotuare. 
(6) Recepția activității de măturat mecanizat se face în funcție de modalitatea convenită între părți.
(7) La recepția activității de măturat mecanizat se iau în calcul și următoarele aspecte:

a) La constatarea existenței unei dâre de noroi (constituie o activitate neconformă și se scade din suprafața propusă) rezultată din motive obiective (înfundarea aspiratorului), șoferul este obligat să oprească automăturatoarea și să colecteze deșeurile - pietre, pet-uri, respectiv alte obiecte care pot înfunda sistemul de aspirare;

b) Dacă există mașini staționate în dreptul caselor sau magazinelor pentru o durată scurtă de timp, iar la recepția lucrării se observă o urmă șerpuită executată de autoperie, se diminuează corespunzător suprafața propusă (acest lucru este vizibil, datorită atât sistemului de preumezire pe care îl deține automăturatoarea, cât și experienței inspectorilor care recepționează lucrarea – dobândită în timpul verificărilor zilnice, făcute de aceștia);

c) Dacă după măturatul mecanizat pe o porțiune a rigolelor sau în jurul gurilor de canalizare rămâne un strat subțire de pământ dar dacă se observă urme de perii, suprafața în cauză se consideră măturată mecanizat și nu se refuză la plată, urmând a se rectifica zona respectivă;

(8) Automăturătorile trebuie să se încadreze în norma de poluare a motorului Euro minim 3 (pot fi și/sau motoare electrice sau hibride, GPL), cu inspecția tehnică în termen. 
(9) Automăturătorile vor fi dotate cu sistem GPS, pentru urmărirea îndeplinirii programului zilnic de către autoritatea contractantă. Compartimentul de specialitate va avea posibilitatea de vizualizare a traseului parcurs de fiecare utilaj în timp real, precum și istoricul traseelor parcurse pe toată durata contractului.

(10) Tariful pentru activitatea de măturat mecanizat al carosabilului și trotuarului se stabilește în lei/1000mp. 

(11) Pentru a îndeplini criteriile de eligibilitate privind dotările minime cu mijloace mecanice de măturat stradal, trebuie îndeplinită următoarea relaţie:

=

(12) Operatorul va face dovada existenței unui număr minim de mijloace mecanice de măturat, care vor acţiona pe raza municipiului Timișoara.

(13) Deșeurile rezultate din activitatea de măturat mecanizat (praf, nisip, noroi) se transportă la depozitul de la Ghizela (tarif = 56,00 lei/tonă+TVA). Tariful este stabilite în cadrul ADID Timiș - Sistemul Integrat de Management al Deșeurilor Timiș.

(14) Pe baza proceselor –verbale zilnice, operatorul va întocmi decadal o situaţie de lucrări (centralizatorul lucrărilor) şi o va prezenta autorității contractante, în vederea confirmării.

Spălatul carosabilului și a trotuarelor

Art. 14. 

(1) Spălatul este activitatea de salubrizare care se execută manual sau mecanic, noaptea, cu instalații speciale, folosindu-se apa și/sau soluții biodegradabile, în vederea îndepărtării deșeurilor și prafului de pe străzi și trotuare pentru obținerea unui grad înalt de curățenie. Unitatea de măsură este U.M.= 1000 mp

(2) Căile de circulaţie pe care se prestează activitățile de spălare, stropire şi răzuire a rigolei sunt cuprinse în Anexa nr. 2 la prezentul Caiet de sarcini. Anexa nr. 2 stă la baza întocmirii graficelor efective de lucru privind activitatea de spălat, cu precizarea că operațiile efectuate, frecvența de realizare a acestora precum și zilele efective de operare din săptămână se pot modifica, în scopul eficientizării și îmbunătățirii serviciului prestat.

(3) Activitatea  constă în spălatul suprafeței carosabilului și trotuarelor cu furtunul racordat la o cisternă de apă și se execută în funcție de condițiile meteorologice, în perioada 01 aprilie – 01 octombrie.  

(4) De regulă, spălatul mecanic cu autocisterna se prestează în urma măturatului mecanic sau manual, cu presiune ridicată, pe o lățime de 2,5 m de la rigolă spre axul median al străzii pe timp de noapte. Pasajele pietonale subterane se vor spăla noaptea după ce în prealabil au fost măturate. 

(5) Activitatea de spălat a trotuarelor se va realiza cu autocisterne prevăzute cu furtune manevrate de către un lucrător, folosind apa cu presiune și jet.  Este obligatorie montarea de GPS pe toate utilajele folosite în activitatea încredințată. Pentru recepții se va prezenta harta GPS a sectorului pe fiecare traseu. Compartimentul de specialitate va avea posibilitatea de vizualizare a traseului parcurs de fiecare utilaj în timp real, precum și istoricul traseelor parcurse pe toată durata contractului.

(6) Operațiunea, se va presta conform programului stabilit și la solicitarea autorității contractante. În cazuri excepționale și la solicitarea scrisă a autorității contractante se va pune la dispoziție un utilaj pentru efectuarea lucrărilor de măturat mecanizat pe timp de zi.

(7)  Activităţile de spălat manual şi mecanic nu se efectuează pe timp de ploaie.

(8) Apa pentru spălat se va aproviziona de la una din sursele posibile ale municipiului Timișoara (Administrația Bazinală a Apelor Banat, operatorul serviciilor publice de apa și canalizare sau alte surse identificate de operator, avizate, etc) de către operator, iar costurile vor fi suportate de către operator.

(9) Pentru a îndeplini criteriile de eligibilitate privind dotările minime cu mijloace mecanice de spălat/ stropit, trebuie îndeplinită următoarea relaţie:

(10) Autocisterne trebuie să se încadreze în norma de poluare a motorului minim Euro 3 (pot fi și/sau motoare electrice sau hibride, GPL), cu inspecția tehnică în termen. 
(11)Autocisterne vor fi dotate cu sistem GPS, pentru urmărirea îndeplinirii programului zilnic de către autoritatea contractantă. Compartimentul de specialitate va avea posibilitatea de vizualizare a traseului parcurs de fiecare utilaj în timp real, precum și istoricul traseelor parcurse pe toată durata contractului.

 (12) Operatorul va face dovada existenței unui număr minim de mijloace mecanice de spălat/stropit, care vor acţiona pe raza municipiului Timișoara. 

(13) Tariful pentru activitatea de spălat carosabil se stabilește în lei/1000 mp.

(14) Activitatea se prestează la solicitarea autorității contractante, după un program stabilit.

(15) Pe baza proceselor –verbale zilnice, operatorul va întocmi decadal o situaţie de lucrări (centralizatorul lucrărilor) şi o va prezenta autorității contractante, în vederea confirmării.

Stropitul carosabilului

Art. 15.  

(1) Stropitul este activitatea de salubrizare care constă în dispersarea apei pe suprafețele de circulație, cu ajutorul unor instalații specializate, în scopul creării unui microclimat favorabil îmbunătățirii gradului de confort citadin și evitării formării prafului.

(2) Căile de circulaţie pe care se prestează activitatea de stropire sunt cuprinse în Anexa nr. 2 la prezentul Caiet de sarcini. Anexa nr. 2 stă la baza întocmirii graficelor efective de lucru privind activitatea de stropit, cu precizarea că operațiile efectuate, frecvența de realizare a acestora precum și zilele efective de operare din săptămână se pot modifica, în scopul eficientizării și îmbunătățirii serviciului prestat.

(3) Stropitul carosabilului se efectuează vara, pe timp de zi, începând cu data de 1 aprilie până la 1 octombrie, perioadă care poate fi modificată de autoritatea contractantă, în funcție de condițiile meteorologice și se aplică pe suprafețele în prealabil salubrizate. Unitatea de măsură este U.M.= 1000 mp

(4) Este interzis a se executa stropitul carosabilului în intervalul orar 1300-1700 dacă indicele de confort termic depășește pragul valoric de 75 de unități precum și în perioada în care este posibilă formarea poleiului.

(5) Lățimea fâșiei stropite cuprinsă de jetul de apă este de 5 metri.

(6) Prestația constă în efectuarea următoarelor operațiuni:

· încărcarea cisternei cu apă la punctele de alimentare avizate privind calitatea apei folosite;

· deplasare în zonele prevăzute în program și realizarea stropitului efectiv al carosabilului.

(7) Se va evita perturbarea circulației pietonale, stropirea pietonilor, clădirilor, vitrinelor, autovehiculelor pe lângă care se trece, etc.

(8) Autocisternele trebuie să se încadreze în norma de poluare a motorului minim Euro 3 (pot fi și/sau motoare electrice sau hibride, GPL), cu inspecția tehnică în termen. 


(9) Este obligatorie montarea de GPS pe toate utilajele folosite în activitatea încredințată. Pentru recepții se va prezenta harta GPS a sectorului pentru fiecare traseu. Compartimentul de specialitate va avea posibilitatea de vizualizare a traseului parcurs de fiecare utilaj în timp real, precum și istoricul traseelor parcurse pe toată durata contractului.

 (10) Operatorul va face dovada existenței unui număr minim de mijloace mecanice de stropit, care vor acționa pe raza municipiului Timișoara. 
(11) Tariful pentru activitatea de stropit carosabil se stabilește în lei/1000mp. 
(12)Pe baza proceselor –verbale zilnice, operatorul va întocmi decadal o situaţie de lucrări (centralizatorul lucrărilor) şi o va prezenta autorității contractante, în vederea confirmării.

Curățatul rigolelor

Art. 16. 

(1) Curățatul rigolelor prin răzuire este o lucrare de necesitate, determinată de cauze obiective, accidentale (ploi torențiale ce favorizează transportul de aluviuni), avarii la rețelele subterane, contrucții, reparații carosabil, după deszăpezire etc.Unitatea de măsură este U.M.= 1000 mp

(2) Curățatul (răzuitul) rigolelor este operațiunea de îndepărtare manuală a noroiului, nisipului, prafului, pământului pe o porțiune de 0,75 m de la bordură spre axul median al străzii.

(3) Curățatul rigolelor se face ori de câte ori s-au strâns cantități mari de praf, noroi, nisip, la bordura carosabilului, exceptând sezonul rece când carosabilul este acoperit cu zăpadă sau gheață.

(4) Activitatea se realizează de către personalul muncitor al operatorului de salubritate, pe timp de zi, norma de lucru este cuprinsă între 350 - 400 mp/8 ore/lucrător.

(5) Prestația constă în efectuarea următoarelor operațiuni:

· curățatul rigolelor cu razul sau lopata;

· strângerea în grămezi a noroiului, nisipului, pământului sau prafului rezultat din răzuire;

· curățat vegetația crescută spontan din trotuare și la limita lor (inclusiv la bordură trame stradale); 
· încărcatul grămezilor de deșeuri stradale imediat în europubele și apoi în camionetele care urmează să transporte deșeurile, în aceiași zi la depozitul de deșeuri autorizat.

(6) Tariful se exprimă în lei/1000 mp.  

(7) Activitatea se prestează la solicitarea autorității contractante.

(8) Pe baza proceselor –verbale zilnice, operatorul va întocmi decadal o situaţie de lucrări (centralizatorul lucrărilor) şi o va prezenta autorității contractante, în vederea confirmării.

Întreținerea curățeniei străzilor și trotuarelor, străzi asfaltate și balastate, parcări publice asfaltate și pavate,  stațiile mijloacelor de transport în comun, zone pietonale, mal canal Bega, piste de biciclete, piețe volante, poduri și pasarele.

Art. 17. 
(1) Activitatea de întreținere a curățeniei stradale constă în colectarea prin procedee manuale a depunerilor grosiere normale sau accidentale de pe suprafețele de circulație, trotuare, străzi asfaltate și balastate, parcări asfaltate și pavate, stațiile mijloacelor de transport în comun, zone pietonale, mal canal Bega, piste de biciclete, piețe volante, poduri și pasarele. Unitatea de măsură este U.M.=1000 mp

(2) Căile de circulație pe care se execută activitățile de întreținere zilnică a curățeniei sunt cuprinse în Anexa nr. 3 iar Anexa nr. 3a cuprinde Stațiile mijloacelor de transport în comun, Anexa nr. 3b cuprinde lista piețelor volante din municipiul Timișoara, Anexa nr. 3c cuprinde date tehnice referitoare la malul Canalului Bega. 

Anexa nr. 3 stă la baza întocmirii graficelor efective de lucru privind activitatea de întreținere a curățeniei, cu precizarea că operațiile efectuate, frecvența de realizare a acestora precum și zilele efective de operare din săptămână se pot modifica, în scopul eficientizării și îmbunătățirii serviciului prestat.

Pe baza proceselor –verbale zilnice, operatorul va întocmi decadal o situaţie de lucrări (centralizatorul lucrărilor) şi o va prezenta autorității contractante, în vederea confirmării.

(3) Activitatea de întreținere a curățeniei stradale se efectuează ziua, pe toată durata anului și se execută de regulă în zonele care, în prealabil, au fost măturate.

(4) Pe străzile din Zona Centrală și zona pietonală din centrul istoric, activitatea se va desfăşura atât în zilele lucrătoare cât și în zilele nelucrătoare, sărbători legale, în schimbul I, II și III. 
Străzile/Piețele cuprinse în proiectul de reabilitare a centrului istoric din municipiul Timișoara sunt: str. Enrico Carusso, str. Gen. Praporgescu, str. Eugeniu de Savoya, str. Radu Negru, str. Fără Nume, str. Francesco Griselini, str. Mercy, str. Lucian Blaga, str. Vasile Alecsandri, str. Constantin Mușat, Piața Țarcului, Piața Sfântu Gheorghe, Piața Libertății, Piața Unirii. 
Autoritatea contractantă își rezervă dreptul de a modifica și de a comunica operatorului  numărul străzilor și suprafața acestora, în funcție de lucrările de dezvoltare și reabilitare urbană. 

(5) Încărcarea deșeurilor rezultate, se face în mijloace de transport (trebuie să se încadreze în norma de poluare a motorului Euro 3, pot fi și/sau motoare electrice sau hibride, GPL cu inspecția tehnică în termen) pentru colectare (remorci, camionete, sau autocompactor, etc) iar transportul se face în aceeași zi, la Stația de sortare deșeuri Timișoara, strada Mile Cărpenișan nr. 3.

(6) Operatorul se va dota cu minim 4 (patru) aspiratoare cu colector, care vor efectua operațiunea de aspirat deșeuri ușoare (frunze, hârtii, mucuri de țigări, pene etc).

(7) Serviciile vor fi prestate conform programului de salubrizare, excepție făcând timpul când carosabilul/trotuarul sunt acoperite de zăpadă, gheață. La apariția zăpezii sau gheții se golesc coșurile de deșeuri stradale.

(8) Este interzis a se lăsa deșeurile colectate de pe o zi pe alta pe domeniul public, indiferent dacă sunt în saci sau în recipienți. 

(9) Noma de lucru este de 12.400 mp/8 ore/lucrător.

(10) Prestația constă în efectuarea următoarelor operațiuni:

· colectarea deșeurilor grosiere normale sau accidentale în europubele;

· golirea coșurilor de gunoi în saci de plastic sau europubele;

· încărcarea deșeurilor din saci de plastic sau europubele în autogunoiere sau camionete și transportul zilnic al acestora la Stația de sortare deșeuri Timișoara, strada Mile Cărpenișan nr. 3.
(11)  Tariful se stabilește lei/1000 mp
(12) Operatorul de salubritate are obligația de a menține în stare curată coșurile de deșeuri stradale, de a le spăla și dezinfecta periodic, de a le înlocui pe cele degradate de câte ori este necesar, fără costuri suplimentare pentru autoritatea contractantă și cu anunțarea în prealabil a autorității contractante. 

Numărul actual de coșuri stradale în municipiul Timișoara este de 2300 bucăți.

Tipurile de coșuri existente: 

· cu sistem de prindere pe stâlp: material plastic reciclabil, HDPE, înălțime 60 cm, lățime 43 cm, adâncime 32 cm, capacitate 50 litri; rezistență mare la șocuri mecanice și uzură fizică; foarte rezistent la intemperii ( radiația solară UV și diferențe mari de temperaturi -30o +40o C; sistem de închidere cu cheie; golirea se face prin detașarea corpului de capac; în partea inferioară are găuri pentru scurgerea apei de ploaie, în partea frontală există o suprafață metalică pentru stingerea țigărilor;
· Cos Model CS672 dublu rabatabil, din tablă zincată, vopsita in camp electrostatic prin imersie, aplicat pe exterior un strat de vopsea culoarea forja; înălțimea totală de 1552 mm, Ø 31,5 cm, h cuva = 500 mm, capacitate 39 litri, inchidere cu cheie, prinderea în beton 25 cm;

· Coș gunoi Glasdon Jubilee, sistem de închidere inteligent, înălțime 1.158 mm, lățime 598 mm, diametru bază 553 mm, volumul coșului 130 l, capacitate recipient interior 110 litri;

· Coș de gunoi tip CGPM05, din lemn, înălțime 80 cm, diametru 42 cm, capacitate 52 litri, prevăzut cu recipient metalic, amplasat pe malul Canalului Bega.

(13) Cerințele privind caracteristicile coșurilor de deșeuri stradale sunt următoarele:

· materialul din care sunt confecționate coșurile stradale (polietilena de înaltă densitate sau metalice din tablă de oțel zincat și vopsit în câmp electrostatic) va fi rezistent la acțiunea agenților externi, stabil la raze ultraviolete, rezistent la fluctuații de temperatură, umiditate și neinflamabil;
· coșul stradal va fi alcătuit din corp colector și capac, capacitate între 40 litri și 60 litri, iar corpul colector va fi dotat cu mâner de prindere și cu sistem de închidere;
· capacul va fi dotat cu o porțiune metalică și scrumieră pentru stingerea țigărilor;
· culoarea se va alege de către autoritatea contractantă în functie de necesități, oportunități și zona de amplasare;
· coșul va fi inscripționat cu siglă, respectiv cu textul – deșeuri stradale, exprimă colectarea tipul de deșeu colectat, coșul va fi prevăzut cu sistem de prindere pe stâlp, pe picior sau fix și vor fi asemanătoare pe cât posibil cu cele existente la ora actuală;
· golirea coșurilor se efectuează de către operator conform graficelor de întreținere stradală.
(14) Operatorul va transmite până la data de 25 a fiecărei luni un Program de înlocuire a coșurilor stradale degradate din aria de activitate, care va fi aprobat de către autoritatea contractantă prin compartimentul de specialitate. 

(15) Termenul de implementare a Programului  de înlocuire a coșurilor degradate este de 30 de zile de la data aprobării programului. 

(16) Recepția finală se va realiza până la data de 15 a lunii următoare.

(17) Operațiunea de înlocuire a coșurilor stradale, se va realiza prin grija operatorului, fără costuri suplimentare din partea autorității contractante. 

Art. 18. Prestarea activităţii de măturat, spălat, stropit şi întreţinerea căilor publice se va executa astfel încât să se realizeze: 

a) continuitatea activităţii, indiferent de anotimp şi condiţiile meteo, cu respectarea prevederilor contractuale; 

b) corectarea şi adaptarea regimului de prestare a activităţii la cerinţele beneficiarilor; 

c) controlul calităţii serviciului prestat; 

d) respectarea instrucţiunilor/procedurilor interne de prestare a activităţii; 

e) ţinerea la zi a documentelor cu privire la prestarea serviciului; 

f) respectarea Regulamentului Serviciului de Salubrizare al Municipiului Timișoara, aprobat de Consiliul Local al Municipiului Timișoara, Anexa nr. 4.

g) prestarea activităţilor pe baza principiilor de eficienţă economică, având ca obiectiv reducerea costurilor de prestare a serviciului și încadrarea în țintele impuse de Uniunea Europeană; 

h) asigurarea capacităţii de transport al deşeurilor stradale, a mijloacelor pentru măturat, spălat şi stropit, pentru prestarea serviciului în întreaga arie administrativ - teritorială încredințată, cu respectarea frecvenţelor de prestare. 

i) asigurarea, pe toată perioada de prestare a serviciului de personal, în număr suficient.

Art. 19. Verificarea, inspecția și condițiile de recepție a serviciilor de salubrizare stradală. Metode de plată.
a) Autoritatea contractantă va verifica permanent modul de efectuare a prestaţiei de către operator, pe tipuri de activități, conform anexelor nr. 1, 1a, 1b, 2, 3, 3a, 3b, 3c la Caietul de sarcini.

b) Recepția lucrărilor se va realiza de către consilierii din cadrul autorității contractante, prin semnarea Procesului - verbal de recepție zilnică (anexa nr. 5) la Caietul de sarcini.

c) Decadal, operatorul va întocmi, pe baza Proceselor verbale de recepţie zilnică, situaţia de lucrări (centralizatorul lucrărilor) şi o va prezenta autorității contractante, în vederea confirmării.

d) Operatorul va numi o persoană/persoane care vor avea în responsabilitate semnarea recepțiilor zilnice.

e) Lunar, în baza situațiilor de lucrări decadale acceptate de achizitor, operatorul va emite factura pentru serviciile furnizate/prestate, cel mai târziu până la data de 15 a lunii următoare celei în care prestaţia a fost efectuată. 

f) Autoritatea contractantă va achita factura reprezentând contravaloarea serviciilor furnizate/prestate în termenul de scadenţă de 15 zile lucrătoare de la data primirii facturilor; data emiterii se înscrie pe factură. Termenul de scadenţă privind plata facturii se ia în calcul începând cu data primirii facturii.

g) Operatorul răspunde de buna desfăşurare a prestaţiei şi răspunde pecuniar de calitatea şi cantităţile stabilite prin programele de prestaţie.

h) Lunar, operatorul, împreună cu reprezentanţii compartimentului de specialitate din cadrul Primăriei Municipiului Timişoara, va analiza sesizările, reclamaţiile şi solicitările înregistrate, în vederea soluţionării legale şi operative a acestora.

i) Autoritatea contractantă poate modifica programul de prestații în funcție de condițiile noi apărute și de sursele financiare alocate prin bugetul local sau atrase din alte surse, cu înștiințarea prealabilă a operatorului în termen de 30 de zile.

CAPITOLUL 6 

DURATA CONTRACTULUI

Art. 20. Durata contractului de prestare a serviciilor publice de salubrizare stradală în Municipiul Timișoara, este de 4 ani.

CAPITOLUL 7  

MODUL DE ORGANIZARE PROPRIU AL OPERATORULUI

Art. 21. Operatorul va prezenta în documentația de ofertă, concepția proprie privind modalitatea de organizare și funcționare a serviciului de salubrizare stradală, referiri la organizarea dispeceratului permanent, la utilajele din dotare folosite, asigurarea intervențiilor rapide în cazuri speciale de urgență (deversări accidentale pe trotuar și carosabil, accidente rutiere, vijelii, furtuni, etc.). Operatorul va asigura intervenția rapidă în maxim 3 (trei) ore de la sesizarea cazurilor speciale de urgență.

Art. 22. Identitatea firmei şi identificarea personalului - Operatorul va funcţiona sub numele propriei firme, marcând tot echipamentul, vehiculele, pliantele, broşurile cu acelaşi logo sau slogan. Personalul operaţional va purta îmbrăcămintea inscripţionată cu numele operatorului în timpul orelor de program.

Art. 23. Echipament de protecţie şi siguranţă - Operatorul este responsabil de asigurarea echipamentului de protecţie şi siguranţă şi de desfăşurarea tuturor activităţilor în conformitate cu prevederile legale şi normelor privind sănatatea şi securitatea în muncă.

Prevenirea incendiilor şi măsurile de protecţie vor fi asigurate şi mentinute conform prevederilor legale în vigoare.

Art. 24. Sistemul de management integrat
(1) Sistemul de management va acoperi în mod obligatoriu toate activităţile desfăşurate de operator astfel încât să asigure prestarea serviciului de salubrizare stradală conform prevederilor contractuale, cu respectarea Regulamentului Serviciului de Salubrizare a Municipiului Timișoara, prescripțiilor, normelor și normativelor tehnice în vigoare în domeniu. 
(2) Operatorul trebuie să pună la dispoziţia autorității contractante, la cerere, toate procedurile, instrucţiunile de lucru, auditurile şi rapoartele de evaluare, certificările şi auditurile de supraveghere şi recertificare aferente sistemelor din domeniul de activitate prestat.

(3) Operatorul își va organiza propria arhivă pentru păstrarea documentelor de bază iar întreaga arhivă pe

 care și-a constituit-o, la încheierea activității, o va preda autorității administrației publice locale.

(4) Operatorul va avea în vedere la proiectarea sistemelor de management cerinţele autorității contractante privind raportarea.

(5) Operatorul trebuie să se asigure că toate activităţile le desfăşoară în condiţiile respectării standardelor şi să ia măsuri pentru înlăturarea neconformităţilor.

Art. 25. Comunicarea
(1) Operatorul va informa operativ autoritatea contractantă cu privire la orice problemă ce afectează prestarea serviciului. Asemenea probleme vor fi prezentate în scris, împreună cu propunerile de rezolvare/remediere a situaţiei.

(2) Dispoziţiile scrise date de autoritatea contractantă operatorului sunt obligatorii și se va prezenta modul de aducere la îndeplinire în format scris.

(3) Operatorul va înfiinţa activitatea de dispecerat și de înregistrare a reclamațiilor, având un program de funcționare permanent. Numărul de telefon folosit în acest scop trebuie postat pe site​-ul operatorului, respectiv trebuie adus la cunoştinţa publicului şi prin orice alte surse de informare.

(4) La sfârşitul fiecărei perioade de raportare lunară, operatorul are obligaţia să informeze autoritatea contractantă cu privire la numărul cererilor sau reclamaţiilor privind prestarea serviciului şi asupra modului de rezolvare a acestora.

(5) Operatorul are obligația de a elabora un raport lunar privind activitatea desfășurată (suprafață salubrizată pe categorii de lucrări, cantități colectate pe tipuri de deșeuri după caz, cantități de deșeuri eliminate prin depozitare, etc).

(6) Operatorul este pe deplin răspunzator de toate situaţiile care cad sub incidenţa Directivei nr. 2004/35/CE privind răspunderea pentru mediul înconjurător transpusă prin O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului.

(7) Operatorul va asigura intervențiile rapide în cazuri speciale de urgență (deversări accidentale pe trotuar și carosabil, accidente rutiere, vijelii, furtuni etc.) cu anunțarea imediată a compartimentului de specialitate din cadrul Primăriei Municipiului Timișoara.

Art. 26. Controlul și monitorizarea de mediu 

(1) Operatorul va respecta cerințele privind protecția mediului impuse prin autorizațiile emise de autoritățile competente, în domeniul de activitate privind prestarea serviciilor de salubrizare stradală.

(2) Pe toată durata contractului de delegare a gestiunii serviciilor publice de salubrizare stradală, operatorul împreună cu autoritatea contractantă va implementa măsurile şi sarcinile stabilite prin acte normative emise de autorităţile de mediu competente. 

(3) Acolo unde nu se pot îndeplini prevederile acordurilor autorităţilor de mediu, se va conveni cu acestea un program de conformare, pe care operatorul se obligă al respecta.

(4) Analizele fizico-chimice ale compoziţiei deşeurilor se vor determina în laboratoare de încercari acreditate (interne sau ale unor terţe persoane), prin grija și pe cheltuiala operatorului, dacă situația o impune și se raportează rezultatul autorității contractante în cel mult 24 de ore de la obținerea rezultatelor.

Art. 27. Monitorizarea activităţii

(1) Autoritatea contractantă va monitoriza activitatea operatorului în baza parametrilor de performanță menționați în prezentul Caiet de sarcini.

(2) Operatorul va coopera pe deplin cu autoritatea contractantă în vederea monitorizării şi efectuării controlului serviciilor prestate, permiţând autorității contractante să inspecteze toate înregistrările şi documentele păstrate de operator şi să inspecteze facilităţile de pe amplasamente, inclusiv echipamentele şi vehiculele.

(3) Operatorul răspunde şi garantează de calitatea şi cantitatea serviciilor prestate, în conformitate cu clauzele contractuale, Caietul de sarcini, Regulamentul serviciului de salubrizare.

(4)  În cazul în care operatorul nu va respecta prevederile acestui Caiet de sarcini sau prevederile contractului, operatorul va plăti penalități/sancțiuni contravenționale astfel cum sunt stabilite prin contractul de delegare.

CAPITOLUL 8   

SANCȚIUNI PENTRU NEEXECUTAREA CORESPUNZĂTOARE  A SERVICIILOR PREVĂZUTE  ÎN CONTRACT

Art. 28. Se vor aplica prevederile Regulamentului Serviciului de Salubrizare a Municipiului Timișoara aprobat prin HCLMT nr. 454/2017, prevederile HCLMT nr. 371/30.10.2007 modificată și completată, privind constatarea și sancționarea contravențiilor pe teritoriul Municipiului Timișoara.

(1) Pentru neîndeplinirea sarcinilor privind prestarea serviciilor de salubrizare stradală – măturatul, spălatul, stropirea și întreținerea căilor publice operatorul va fi sancționat după cum urmează:

a) neefectuarea sau efectuarea parțială a salubrizării pe o stradă din vina exclusivă a operatorului va duce la refuzarea la plată a suprafeței străzii respective;

b) Se vor aplica penalități lunare pentru suprafețele nesalubrizate, calculate astfel: pentru neefectuarea a peste 10% din suprafața delegată, se penalizează cu 5% din valoarea decontului lunar al prestației de salubrizare stradală prezentat.

(2) neefectuarea succesivă a salubrizării stradale pe o perioadă de 3 (trei) luni de zile a mai mult de 10% din suprafața delegată, dă dreptul autorității contractante de a notifica operatorul că renunță la prestarea acestui serviciu, fără a mai fi necesară punerea în întârziere sau îndeplinirea vreunei formalități prealabile și în termenul legal va organiza și desfășura licitația publică deschisă pentru delegarea gestiunii serviciului de salubrizare stradală. În această situație operatorul nu mai are dreptul de a mai participa la licitația organizată de autoritatea contractantă, însă rămâne obligat în aceleași condiții să presteze serviciul până la preluarea acestuia de noul operator. 

(3) Aplicarea de 3 penalități pentru nerespectarea condițiilor prevăzute la pct. (1), (2), conduce la rezilierea unilaterală a contractului de delegare.

(4) În cazul în care achizitorul, din vina sa exclusivă, nu îşi onorează obligaţia de plată a facturii în termen, prestatorul are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile Legii 72/2013 privind măsurile  pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, dar nu mai mult decât valoarea contractului.

(5) Neachitarea facturii de către achizitor în termen de 30 de zile de la data scadenţei atrage penalităţi de întârziere, pentru neplata la termen a obligațiilor bănești datorate, raportat la zilele de întârziere, până la efectuarea plății. Penalitățile se datorează, începând cu prima zi după data scadenței și  sunt egale cu rata dobânzii legale penalizatoare, potrivit ratei dobânzii de referință a BNR la data respectivă.

     (6) Dacă sumele datorate, inclusiv penalităţile, nu au fost achitate după 45 de zile de la primirea facturii, operatorul poate întrerupe furnizarea/prestarea serviciului cu un preaviz de 5 zile lucrătoare şi are dreptul să solicite recuperarea debitelor în instanţă.

CAPITOLUL 9   

GARANȚIA DE BUNĂ EXECUȚIE

Art. 29.

(1) Garanţia de bună execuţie a contractului se constituie de către contractant în scopul asigurării autorităţii contractante de îndeplinirea cantitativă, calitativă şi în perioada convenită a contractului de achiziţie publică/contractului subsecvent.

     
(2) Garanţia de bună execuţie se constituie în termen de 5 zile lucrătoare de la data semnării contractului de achiziţie.

(3) Garanţia de bună execuţie în procent de 5% din contravaloarea contractului fără TVA, aferente primului an de activitate, pentru serviciile prestate de salubrizare căi publice se constituie prin virament bancar sau printr-un instrument de garantare emis în condiţiile legii de o societate bancară sau de o societate de asigurări, care devine anexă la contract.

(4) Garanţia de bună execuţie se poate constitui şi prin reţineri succesive din sumele datorate pentru facturi parţiale, contractantul având obligaţia de a deschide un cont la dispoziţia autorităţii contractante, la o bancă agreată de ambele părţi.

     (5) În cazul în care autoritatea contractantă are calitatea de autoritate publică, instituţie publică sau operator economic cu capital integral sau majoritar de stat, contractantul are obligaţia de a deschide contul la dispoziţia autorităţii contractante, prevăzut la alin (4), la unitatea Trezoreriei Statului din cadrul organului fiscal competent în administrarea acestuia.

(6) Suma iniţială care se depune de către contractant în contul de disponibil astfel deschis potrivit alin. (4) şi (5) nu trebuie să fie mai mică de 0,5% din preţul contractului de achiziţie public, fără TVA.

(7) Pe parcursul îndeplinirii contractului de achiziţie publică/contractului subsecvent, autoritatea contractantă urmează să alimenteze contul de disponibil prevăzut la alin. (4) şi (5) prin reţineri succesive din sumele datorate şi cuvenite contractantului până la concurenţa sumei stabilite drept garanţie de bună execuţie în contractul de achiziţie publică/contractul subsecvent şi va înştiinţa contractantul despre vărsământul efectuat, precum şi despre destinaţia lui. 

(8) Din contul de disponibil deschis la Trezoreria Statului pe numele contractantului prevăzut la alin. (5) pot fi dispuse plăţi atât de către contractant, cu avizul scris al autorităţii contractante care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a autorităţii contractante în favoarea căreia este constituită garanţia de bună execuţie.

(9) Contul de disponibil prevăzut la alin. (4) şi (5) este purtător de dobândă în favoarea contractantului. 

(10) Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie public în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat. 

(11) În cazul contractului de servicii, autoritatea contractantă are obligaţia de a elibera/restitui garanţia de bună execuţie în cel mult 14 zile de la data îndeplinirii de către contractant a obligaţiilor asumate prin contractul de achiziţie publică, dacă nu a ridicat până la acea dată pretenţii asupra ei.

CAPITOLUL 10 

MĂSURI DE SECURITATE ȘI SĂNĂTATE ÎN MUNCĂ

Art. 30. Operatorii serviciului de salubrizare au următoarele obligații:

a) Să asigure timpul de lucru de 40 ore/săptămână/schimb;

b) Să asigure echipamentul de protecție și siguranță inscripționat sub numele propriei firme respectiv logo sau slogan pentru fiecare funcție în parte, potrivit normativului în vigoare; 

c) Să asigure materialele igienico-sanitare pentru fiecare lucrător/angajat în parte pe fiecare schimb;

d) Să asigure controlul medical periodic al salariaților, conform legii în vigoare;

e) Să asigure drepturile prevăzute prin contractul individual de muncă în cazul accidentelor de invaliditate;

f) Să asigure curățarea, spălarea și dezinfectarea mașinilor și recipientelor folosite;

g) Să asigure condițiile de igienă personală la ieșirea din schimb;

h) Alte prevederi ale Legii nr. 319/2006 a securității și sănătății în muncă și a H.G. nr. 1425/2006 pentru aplicarea Normelor metodologice de aplicare a prevederilor Legii securității și sănătății în muncă nr. 319/2006, după caz.

CAPITOLUL 11 

Riscurile DELEGĂRII DE GESTIUNE

Art. 31.

Operatorul are obligația să își asume toate riscurile din Matricea riscurilor pentru organizarea activităților de salubrizare căi publice, precum și răspunderea asupra desfășurării întregii activități ce fac obiectul delegării de gestiune.

Tabel nr. 2. - Matricea riscurilor pentru prestarea activităților de curățenie căi publice 

	  1
	2
	3
	4
	5
	6

	Nr crt
	Categoria de risc
	Descrierea riscului
	Alocare
	Consecințe / managementul riscului
	Măsuri de eliminare / diminuare a riscului

	
	
	
	Autoritatea contractantă
	Împărțită
	Prestator
	
	

	Riscuri de proiectare/autorizare
	

	1
	Intârzieri în obținerea avizelor / autorizațiilor pentru prestarea serviciilor
	Nu pot fi obținute toate aprobările necesare sau sunt înregistrate întârzieri în obținerea acestora pentru serviciile de curățenie căi publice
	
	
	X
	Întârzieri în începerea prestării serviciilor.
	Operatorul va completa documentația de obținere a avizelor/autorizațiilor în concordanță cu cerințele autorității de reglementare

	Riscuri de finanțare a serviciilor
	

	2
	Indisponibilitatea finanțării
	Operatorul nu este capabil să asigure resursele financiare și de capital conform bugetului și în timpul prevăzut.
	
	X
	
	Lipsa finanțării pentru continuarea prestării serviciilor
	Cuprinderea sumelor necesare derulării activității în bugetul autorității contractante/operatorului 

	3
	Modificări ale dobânzilor
	Ratele dobânzilor sunt supuse schimbărilor, modificând astfel termenii financiari ai ofertei.
	
	X
	
	Creștere/scădere a costurilor serviciilor.
	Susținerea prin alocarea bugetară

	4
	Modificări în sistemul de taxe și impozite 
	Pe parcursul derulării contractului, sistemul de impozitare se poate schimba în defavoarea operatorului.
	
	X
	
	Impact negativ asupra veniturilor financiare ale operatorului.
	Înaintarea memoriului tehnico-economic justificativ al operatorului spre aprobare

	Riscuri aferente cererii și veniturilor
	

	5
	Înrăutățirea condițiilor economice generale
	Producerea unor schimbări fundamentale și neașteaptate în condițiile economice generale care conduc la reducerea cererii pentru prestațiile contractate.
	
	X
	
	Venituri sub previziunile finaciare anterioare.
	Elaborarea unor programe privind prestarea serviciilor în concordanță cu condițiile economice

	6
	Schimbări majore ale inflației 
	Rata actuală a inflației va depăși rata previzionată a inflației
	
	X
	
	Depășirea costurilor de prestare a serviciilor.
	Ajustarea tarifelor conform prevederilor legale

	Riscuri legislative/politice
	

	7
	Schimbări legislative/politice specifice 
	Schimbare legislativă și/sau a politicii autorității contractante care nu poate fi anticipată la semnarea contractului și care este adresată direct, specific și exclusiv serviciului, ceea ce conduce la costuri de capital sau operaționale suplimentare din partea operatorului.
	
	X
	
	O creștere semnificativă în costurile operaționale ale operatorului și/sau necesitatea de a efectua cheltuieli de capital pentru a putea răspunde acestor schimbări.
	Susținerea unor proiecte de hotărâri pentru ajustare de tarife

	Riscuri naturale
	

	8
	Forța majoră
	Forța majoră așa cum este definită prin lege impiedică executarea contractului.
	
	X
	
	Distrugerea sau deteriorarea activelor aferente proiectului.
	Forța majoră exonerează părțile contractante de îndeplinirea obligațiilor asumate, pe toată perioada în care aceasta acționează

	Riscuri de operare
	

	9
	Resurse de intrare
	Resursele necesare pentru operare costă mai mult decât cele estimate inițial, nu au calitatea corespunzatoare sau nu sunt disponibile în cantități suficiente.
	
	
	X
	Creșteri ale costurilor și în unele cazuri efecte negative asupra calității serviciilor furnizate în cadrul contractului.
	Dimensionarea resurselor, de către operator, astfel încât să poată presta un serviciu de calitate

	10
	Risc de disponibilitate general
	Lucrările și serviciile care fac obiectul contractului nu sunt furnizate sau nu îndeplinesc specificațiile tehnice de calitate prevăzute în contract.
	
	
	X
	Întârzieri importante în prestarea serviciului.
	Dimensionarea echipamentelor și personalului, astfel încât să respecte în specificațiile tehnice de calitate

	11
	Risc de disponibilitate specific
	Operatorul nu cunoaște în detaliu zonele în care va presta serviciul și va suplimenta numărul de utilaje și de echipe în vederea executării cât mai eficient a acestuia
	
	
	X
	Costuri suplimentare față de cele prevăzute în contract.
	Identificarea în perioada de mobilizare a tuturor străzilor din aria de delegare

	12
	Capacitate de management
	Operatorul nu își poate îndeplini obligațiile conform contractului.
	
	
	X
	Serviciile care fac obiectul contractului nu sunt furnizate sau sunt furnizate necorespunzător
	Aplicare de sancțiuni conform prevederilor contractuale

	13
	Condiții neprevăzute
	Condiții neprevăzute cauzează costuri mai mari pentru prestarea serviciului.
	
	X
	
	Creșteri de cost și efecte negative asupra calității serviciilor furnizate.
	Alocarea de fonduri necesare acoperirii serviciilor datorate intervenției în condiții neprevăzute, fără modificarea valorii acordului cadru

	14
	Litigii de muncă/personal insuficient calificat
	Lipsa personalului calificat pentru prestarea serviciului
	
	
	X
	Întârziere în prestarea serviciului și creșterea costurilor
	Prevederea măsurilor urgente de remediere a situației, de către operator

	Alte riscuri
	

	15
	Creșterea costurilor cu forța de muncă
	Creșteri neprevăzute de costuri cu personalul ca urmare a modificărilor legislative ulterioare aprobării contractului.
	
	
	X
	Operator este obligat să ia în calcul toate creșterile de costuri cu personalul la momentul încheierii contractului.
	Asigurarea unui management corespunzător din partea operatorului

	16
	Creșterea costurilor cu prestarea serviciului 
	Depășirea  costurilor cu realizarea serviciului 
	
	X
	
	Operatorul este obligat să ia în calcul toate creșterile de costuri cu prestarea serviciului la momentul încheierii contractului.
	Asigurarea unui management corespunzător din partea operatorului

	17
	Aspecte privind protecția mediului
	Nu se respectă cerințele privind protecția mediului și nu se realizează monitorizarea efectelor semnificative asupra mediului.
	
	
	X
	Rezilierea contractului
	Supunerea spre aprobare a proiectului de reziliere a contractului

	18
	Furtul sau distrugerea
	Furt de materiale sau distrugere de echipamente sau utilaje.
	
	
	X
	Costuri mai mari de întreținere și exploatare.
	Reorganizarea, din punct de vedere tehnic/operațional pentru acoperirea necesarului de materiale, echipamente, utilaje

	19
	Accidente de muncă
	Accidente de muncă în timpul prestării serviciului.
	
	
	X
	Neefectuarea în condiții optime a serviciului.
	Aplicarea prevederilor legale privind normele de sănătate și securitate în muncă 

	20
	Servicii efectuate necorespunzător
	Servicii nefinalizate, incomplete, parțiale sau necorespunzatoare din punct de vedere calitativ.
	
	
	X
	Neefectuarea în condiții optime a serviciului va duce la costuri suplimentare, iar lucrările vor fi  refăcute pe cheltuiala operatorului.
	Aplicarea de sancțiuni conform prevederilor contractuale

	21
	Condiții meteo nefavorabile
	Condițiile meteo nefavorabile împiedică prestarea serviciului
	
	X
	
	Întârziere în prestarea serviciului
	Mobilizarea eficientă pentru recuperarea serviciilor întârziate



	Riscuri aferente implementării contractului
	

	22
	Neîncheierea contractului
	Întârzieri în atribuirea serviciului către un operator  
	X
	
	
	Neasigurarea salubrizării domeniului public
	Mobilizarea urgentă a autorității contractante, în vederea găsirii unor soluții alternative

	23
	Neachitarea, în termenul legal, a contravalorii prestațiilor efectuate
	Refuzul prestării serviciului de către operator
	X
	
	
	Neasigurarea salubrizării domeniului public
	Asigurarea fondurilor în limitele bugetare 


CAPITOLUL 12

PERIOADA DE MOBILIZARE ȘI DATA PROGRAMATĂ PENTRU ÎNCEPERE

Art. 32.

1. Perioada de mobilizare reprezintă perioada dintre data semnării contractului și data de începere a contractului și va fi de maxim 90 de zile de la semnarea contractului. În timpul perioadei de mobilizare, operatorul, de comun acord cu autoritățile administrației publice locale, va identifica toate străzile din aria administrativ teritorială a municipiului Timișoara, va planifica introducerea etapizată a serviciilor și va semna contracte de prestări servicii conform necesităților.

2. Data de începere stabilită este definită în Programul de Operare a Serviciilor care va fi elaborat de către operator și va fi înaintat spre aprobare autorității contractante în termen de 28 de zile de la data semnării contractului. 

3. Programul de operare cuprinde următoarele: Programul privind încheierea contractelor de prestări servicii, Graficele de lucru pe activități - măturat, spălat, stropit și întreținere căi publice; Programul de spălare/dezinfectare recipienți, Sistemul informational implementat, Manuale de funcționare și întreținere, Programul de monitorizare (inclusiv traseele planificate pentru fiecare vehicul și sistemul GPS, etc). 

4. În timpul perioadei de mobilizare (maxim 90 zile de la semnarea contractului), operatorul va definitiva pregătirile pentru punerea în aplicare a serviciilor.

În acest sens, operatorul:

· va obține toate avizele, acordurile, autorizațiile necesare desfășurarii serviciilor conform legislației în vigoare, specific domeniului de activitate;

· va semna contracte de prestări servicii, după caz;

· va prelua echipamentele puse la dispoziție de către autoritatea contractantă, respectiv: coșuri stradale, pubelele și containerele destinate colectării, după caz; 
· va achiziționa orice vehicule, utilaje și echipamente conform prezentului Caiet de sarcini și pe care le consideră necesare punerii în aplicare a activității de salubrizare căi publice;

· va angaja și va instrui personalul necesar;

· va obține acces la orice amplasamente, facilități și locații necesare pentru prestarea serviciilor;

· cu cel mult 14 zile înainte de data de începere, operatorul va furniza autorității contractante traseele planificate și stabilite pentru fiecare vehicul, inclusiv numărul de angajați pe fiecare vehicul/utilaj pentru a facilita monitorizarea executării tuturor activităților. Rutele și orarul de parcurs vor respecta normele de sănătate și siguranță, ținând seama de nivelul de zgomot și asigurând confortul lucrătorilor la temperaturi extreme. Traseele și orarul de parcurs vor fi coordonate în funcție de orarul de funcționare al Stației de sortare deșeuri și al depozitului de deșeuri de la Ghizela;

· cu cel mult 14 zile înainte de data de începere, operatorul va trimite autorității contractante manualele și documentele specificate mai sus. Aceste manuale vor fi revizuite anual, actualizate și republicate de câte ori va fi necesar.

5. Operatorul își va finaliza în timp util obligațiile prevăzute în prezentul capitol conform cu Programul de Operare a Serviciilor și va anunța autoritatea contractantă de orice abateri anticipate sau efective de la datele stipulate în Programul de Operare a Serviciilor, imediat ce va fi posibil, explicând toate motivele existente.

6. Operatorul va accepta amendarea Programului de Operare a Serviciilor și a cerințelor tehnice din prezentul Caiet de Sarcini ori de câte ori va fi necesar, ca urmare a modificării regulamentelor locale privind gestionarea deșeurilor, în cazul în care respectivele modificări sunt făcute pentru alinierea prevederilor regulamentelor locale la reglementări naționale.

7. În perioada de mobilizare, operatorul va prezenta autorității contractante dovezile care confirmă:

a). constituirea garanţiei de bună execuţie, conform clauzelor contractuale;

b). încheierea tuturor poliţelor de asigurare solicitate prin contract; 

c). licenţele eliberate de Autoritatea de Reglementare prin care operatorului i se acordă permisiune prestării serviciului în aria delegării;

d). obţinerea celorlalte autorizaţii necesare conform legii pentru începerea prestării serviciului.

8. Doar după prezentarea tuturor acestor dovezi de către operator, părţile pot încheia Procesul-Verbal de predare-primire a bunurilor delegate de către autoritatea contractantă în vederea prestării serviciului, a cărui semnare marchează data de începere a contractului.

Bunurile puse la dispoziția viitorului operator sunt:

· Coșurile de deșeuri stradale de toate tipurile, existente pa raza Municipiului Timișoara la momentul încheierii contractului;
· Echipamente de monitorizare GPS Safe Fleet;

· Alte bunuri care, la momentul încheierii actualului contract de salubrizare devin bunuri de retur.

CAPITOLUL 13

INDICATORI DE PERFORMANȚĂ
INDICATORI MINIMALI DE PERFORMANŢĂ
pentru serviciile publice de salubrizare stradală

	
	INDICATORI DE PERFORMANŢĂ
	Trimestrul
	Total

an

	
	
	I
	II
	III
	IV
	

	0
	1
	2
	3
	4
	5
	6

	1.
	INDICATORI DE PERFORMANŢĂ GENERALI

	1.1
	MĂSURAREA ȘI GESTIUNEA CALITĂȚII SERVICIILOR PRESTATE

	
	Numărul de solicitări de îmbunătăţire a parametrilor de calitate ai activităţii prestate, rezolvate, raportat la numărul total de cereri de îmbunătăţire a activităţii, pe categorii de activităţi
	%

100
	%

100
	%

100
	%

100
	%

100

	1.2
	MĂSURAREA ŞI GESTIUNEA CANTITĂŢII SERVICIILOR PRESTATE 

	
	a)Numărul de reclamaţii rezolvate privind cantităţile de servicii prestate, raportat la numărul total de reclamaţii privind cantităţile de servicii prestate pe tipuri de activităţi 
	%

100
	%

100
	%

100
	%

100


	%

100

	
	b) ponderea din numărul de reclamaţii de la lit. a) care s-au dovedit justificate
	%

10
	%

10
	%

10
	%

10
	%

10

	
	c) procentul de solicitări de la lit. b) care au fost rezolvate în mai puţin de 5 zile lucrătoare
	%

90
	%

90
	%

90
	%

90
	%

90

	
	d) Numărul de sesizări din partea agenţiilor de protecţia mediului raportat la numărul total de sesizări din partea autorităţilor centrale şi locale
	%

10
	%

25
	%

25
	%

20
	%

20

	
	e) Numărul anual de sesizări din partea agenţilor de sănătate publică raportat la numărul total de sesizări din partea autorităţilor centrale şi locale
	%

6
	%

4
	%

5


	%

5
	%

5

	
	f) Penalităţile contractuale totale aplicate de autorităţile administraţiei publice locale, raportate la valoarea prestaţiei, pe activităţi
	%

4
	%

6
	%

4
	%

6
	%

5

	
	g) Numărul de reclamaţii rezolvate privind calitatea activităţii prestate, raportat la numărul total de reclamaţii privind calitatea activităţii prestate, pe tipuri de activităţi 
	%

100
	%

100
	%

100
	%

100
	%

100

	
	h) ponderea din numărul de reclamaţii de la pct. g) care s-au dovedit justificate
	%

5
	%

5
	%

5
	%

5
	%

5

	
	i) procentul de solicitări de la lit. h) care au fost rezolvate în mai puţin de două zile calendaristice
	%

90
	%

90
	%

90
	%

90
	%

90

	1.3
	RĂSPUNSURI LA SOLICITĂRILE SCRISE ALE CETĂȚENILOR

	
	a) Numărul de sesizări scrise din partea cetățenilor, raportate la numărul total de sesizări înregistrate
	%

5
	%

5
	%

5
	%

5
	%

5

	
	b) Procentul din totalul de la lit. a) la care s-a răspuns într-un termen mai mic de 30 de zile calendaristice
	%

100
	%

100
	%

100
	%

100
	%

100

	
	c) Procentul din totalul de la lit. a) care s-a dovedit a fi întemeiat
	%

5
	%

5
	%

5
	%

5
	%

5

	2.
	INDICATORI DE PERFORMANŢĂ GARANTAŢI

	2.1
	INDICATORI DE PERFORMANŢĂ GARANTAŢI PRIN LICENŢA DE PRESTARE  A SERVICIULUI

	
	a) Numărul de sesizări scrise privind nerespectarea de către operator a obligaţiilor din licenţă
	nr.

2
	nr.

3
	nr.

2
	nr.

3
	nr.

10

	
	b) Numărul de încălcări ale obligaţiilor operatorului rezultate din analizele şi controalele organismelor abilitate
	nr.

1
	nr.

1
	nr.

0
	nr.

1
	nr.

3

	2.2
	INDICATORI DE PERFORMANŢĂ A CĂROR NERESPECTARE

 ATRAGE  PENALITĂŢI CONFORM CONTRACTULUI DE FURNIZARE/PRESTARE

	
	 Numărul de neconformităţi constatate de autoritatea administraţiei publice locale, pe categorii de activităţi
	nr.

1
	nr.

1
	nr.

1
	nr.

2
	nr.

5


CAPITOLUL 14 

ÎNDREPTAR ORIENTATIV AL TARIFELOR

Art. 33. Stabilirea tarifelor pentru activitățile specifice serviciului de salubrizare, se determină luând în calcul numai acele cheltuieli care sunt specifice activității, pe baza Fișei de fundamentare a tarifului, pe elemente de cheltuieli și a Memoriului tehnico - economic justificativ, prevăzut în Ordinul A.N.R.S.C. nr. 109/2007.

Art. 34. Tariful calculat va fi aplicat numai după aprobarea în Consiliul Local al Municipiului Timișoara și va putea fi ajustat/modificat la propunerea fundamentată a operatorului o dată pe an, în baza fișei de fundamentare și a memoriului tehnico – economic, conform Ordinului A.N.R.S.C. nr. 109/2007.

        





CONSILIER, 







MIHAELA VATAMANU
  LISTA ANEXE la Caiet de sarcini salubrizare stradală 

Anexa nr. 1 - Căile de circulație pe care se execută măturatul manual, incluzând și parcările de reședință

Anexa nr. 1a - Căile de circulație pe care se execută măturatul mecanic, incluzând și parcările de reședință

Anexa nr. 1b – Listă poduri și pasarele

Anexa nr. 2 - Căile de circulație pe care se execută activitățile de spălat, stropit și răzuit rigola, incluzând și parcările de reședință

Anexa nr. 3  - Căile de circulație pe care se execută activitățile de întreținere zilnică a curățeniei

Anexa nr. 3a – Stațiilor mijloacelor de transport în comun

Anexa nr. 3b – Piețe volante în Municipiul Timișoara

Anexa nr. 3c -  Mal Canal Bega

Anexa nr. 4  - Regulamentul Serviciului de Salubrizare a Municipiului Timișoara

Anexa nr. 5 -  Proces - verbal de recepție zilnică

